Ο **Σέρχιο Λεονέλ Αγουέρο ντελ Καστίγιο** (*Sergio Leonel Agüero del Castillo*, γεννήθηκε 2 Ιουνίου 1988) είναι Αργεντινός πρώην ποδοσφαιριστής. Αγωνίστηκε τελευταία ως επιθετικός για τη Μπαρτσελόνα και την Εθνική ομάδα της Αργεντινής.
Θεωρείται ως ένας από τους καλύτερους επιθετικούς της γενιάς του. Είναι τρίτος σκόρερ στην ιστορία της εθνικής Αργεντινής με 42 τέρματα.

Ξεκίνησε τη σταδιοδρομία του στην Ιντεπεντιέντε, και στις 5 Ιουλίου 2003, έγινε ο νεότερος παίκτης που κάνει ντεμπούτο στο πρωτάθλημα της Αργεντινής, μόλις 15 χρονών και 35 ημερών. Το 2006, μετακόμισε στην Ευρώπη για να παίξει στην Ατλέτικο Μαδρίτης, όπου πέτυχε 101 γκολ σε 234 εμφανίσεις και κερδίζοντας μεταξύ άλλων το Γιουρόπα Λιγκ και το Σούπερ Καπ το 2010. Έπειτα, μεταγράφηκε στη Μάντσεστερ Σίτι το 2011. Τη τελευταία μέρα της σεζόν με τη νέα του ομάδα, σημείωσε το περίφημο γκολ εναντίoν της ΚΠΡ στο 94ο λεπτό, κάνοντας το 3-2 για την ομάδα του, δίνοντας στη Σίτι το πρωτάθλημα μετά από 44 χρόνια. 

Σε διεθνές επίπεδο εκπροσώπησε την ομάδα της Αργεντινής στο Παγκόσμιο Κύπελλο U-20 της FIFA το 2005 και το 2007, κερδίζοντας και τα δύο πρωταθλήματα. Έπαιξε στους Ολυμπιακούς Αγώνες του Πεκίνου το 2008, σημειώνοντας δύο γκολ στον ημιτελικό με 3-0 εναντίον της Βραζιλίας. Ο Αγουέρο επιλέχθηκε για να εκπροσωπήσει την Αργεντινή στο Παγκόσμιο Κύπελλο Ποδοσφαίρου 2010, το Κόπα Αμέρικα 2011, το Παγκόσμιο Κύπελλο Ποδοσφαίρου 2014, το Κόπα Αμέρικα 2015 και το Κόπα Αμέρικα Σεντενάριο, φτάνοντας στους τελικούς των τελευταίων τριών πρωταθλημάτων. Έχει γίνει γνωστός με το ψευδώνυμο *"Κουν"* (*Kun*), το οποίο χρονολογείται από την παιδική του ηλικία και του δόθηκε από τη γιαγιά του. Η καριέρα του τερματίστηκε απρόοπτα στα 33 του καθώς ένα πρόβλημα που παρουσίασε στην καρδιά μέσα στο 2021 δεν του επέτρεψε να συνεχίσει την ποδοσφαιρική του σταδιοδρομία.

Καριέρα σε συλλόγους
--------------------

### Ιντεπεντιέντε

Ο Αγουέρο γεννήθηκε στις 2 Ιουνίου του 1988 στο Μπουένος Άιρες. Εντάχθηκε στα νεανικά τμήματα της Ιντεπεντιέντε σε ηλικία εννέα χρονών. Άρχισε να συμμετέχει με την πρώτη ομάδα το 2003. Έγινε έτσι ο νεότερος παίκτης στην ιστορία του πρωταθλήματος, αφού τότε είχε συμπληρώσει μόνο τα 15 έτη και και 35 ημέρες (στις 5 Ιουλίου 2003 κατά της Club Atlético San Lorenzo de Almagro), σπάζοντας το σχετικό ρεκόρ που κατείχε προηγουμένως ο Ντιέγκο Μαραντόνα από το 1976. Το πρώτο του γκολ για τον σύλλογο ήρθε στο 2-2 ενάντια στην Εστουντιάντες ντε λα Πλάτα, στις 26 Νοεμβρίου 2004. Ο Αγουέρο, σύντομα, έγινε μόνιμος στην πρώτη ομάδα, κερδίζοντας μια θέση στην ομάδα της Εθνικής Αργεντινής κάτω των 20 για το Παγκόσμιο Κύπελλο του 2005.

Το πιο διάσημο γκολ του για την Ιντεπεντιέντε σημειώθηκε στις 11 Σεπτεμβρίου 2005, στη νίκη με 4-0 ενάντια στη Racing Club de Avellaneda, με τον Αγουέρο να ξεκινά από την περιοχή της δικής του ομάδας και να σκοράρει με το αριστερό του πόδι. Οι εξαιρετικές εμφανίσεις του προσελκύσουν γρήγορα το ενδιαφέρον μεγάλων ευρωπαϊκών συλλόγων.

### Ατλέτικο Μαδρίτης

Τον Μάιο του 2006 ο Αγουέρο υπέγραψε για τον ισπανικό σύλλογο της Ατλέτικο Μαδρίτης με κόστος ρεκόρ μεταγραφής για τον σύλλογο. Το πρώτο γκολ της καριέρας του στην Ισπανία ήρθε στη νίκη της ομάδας της Μαδρίτης κόντρα στην Ατλέτικο Μπιλμπάο με 4-1, στις 17 Σεπτεμβρίου 2007. Την περίοδο 2007-08 ο Αγουέρο έφτασε στην τρίτη θέση στον πίνακα των σκόρερ του πρωταθλήματος (με 19 τέρματα). Κατάφερε να κέρδισε πολλούς επαίνους για την εμφάνισή του στον αγώνα ενάντια στη Μπαρτσελόνα, τον Μάρτιο του 2008, σκοράροντας δύο φορές, δίνοντας μια ασίστ πάσα και κερδίζοντας ένα πέναλτι για την ομάδα του στη νίκη με 4-2. Σημείωσε επίσης σημαντικά γκολ ενάντια στις Ρεάλ Μαδρίτης, Βαλένθια, Σεβίλλη και Βιγιαρρεάλ, βοηθώντας την Ατλέτικο να τερματίσει στη τέταρτη θέση και να μπορέσει να λάβει μια θέση για το Τσάμπιονς Λιγκ της επόμενης περιόδου, για πρώτη φορά μετά από πάνω από δέκα χρόνια.

Ήταν και πάλι ένας από τους μόνιμους σκόρερ για την Ατλέτικο και τη σεζόν 2008-09, κατά την οποία συνεργάστηκε στην επίθεση της ομάδας με τον Ουρουγουανό επιθετικό Ντιέγο Φορλάν, ο οποίος ήταν επίσης πρώην επιθετικός της Ιντεπεντιέντε. Στις 16 Σεπτεμβρίου 2008, σημείωσε το πρώτο του γκολ στο Τσάμπιονς Λιγκ, στην εκτός έδρας νίκη με 3-0 κόντρα στην PSV Αϊντχόφεν. Τον Μάρτιο του 2009, το δίδυμο Φορλάν-Αγουέρο σημείωσαν από 2 γκολ στη νίκη με 4-3 επί των πρωταθλητών εκείνης της χρονιάς, Μπαρτσελόνα.

Παρόλο που δεν ήταν τόσο παραγωγικός όσο τα προηγούμενα χρόνια, ο Αγουέρο είχε άλλη μια καλή σεζόν το 2009-10, και εγκωμιάστηκε για τις εμφανίσεις του στην Ατλέτικο, η οποία απολάμβανε την πιο επιτυχημένη χρονιά της για πάνω από μια δεκαετία. Στις 3 Νοεμβρίου 2009, σκόραρε δύο φορές εναντίον της Τσέλσι, κατά τη διάρκεια του αγώνα στο Βισέντε Καλδερόν για το Τσάμπιονς Λιγκ, που έληξε με 2-2. Αν και η ομάδα αποκλείστηκε στη φάση των ομίλων, συνέχισε στο Γιουρόπα Λιγκ όπου κατάφερε να φτάσει στον τελικό της διοργάνωσης του 2009-10. Εκεί η Ατλέτικο με δύο δικές του ασίστ νίκησε με 2-1 τον αγγλικό σύλλογο της Φούλαμ και κατέκτησε το τρόπαιο. Βοήθησε επίσης την ομάδα να φτάσει στον τελικό του ισπανικού Κυπέλλου, αν και αυτή τη φορά το αποτέλεσμα δεν ήταν νικηφόρο, χάνοντας από τη Σεβίλλη στις 19 Μαΐου. Στις 27 Αυγούστου 2010, η Ατλέτικο Μαδρίτης κατέκτησε το UEFA Super Cup νικώντας την ομάδα της Ίντερ με 2-0. Στο αγώνα ο Αγουέρο έδωσε την πάσα για το πρώτο γκολ του Χοσέ Αντόνιο Ρέγιες, ενώ εξασφάλισε τη νίκη για την ομάδα του σημειώνοντας το τελικό 2-0. Στις 4 Ιανουαρίου 2011, η Ατλέτικο Μαδρίτης επιβεβαίωσε, μέσω της επίσημης ιστοσελίδας της, ότι ο Αγουέρο είχε υπογράψει νέο συμβόλαιο με τον σύλλογο, κρατώντας τον μέχρι το 2014.

Με τη Μάντσεστερ Σίτι
### Μάντσεστερ Σίτι

Στις 28 Ιουλίου 2011 η Μάντσεστερ Σίτι επιβεβαίωσε ότι Σέρχιο Αγουέρο είχε υπογράψει πενταετές συμβόλαιο με τον σύλλογο. Το ακριβές ποσό δεν αποκαλύφθηκε. Έκανε το ντεμπούτο του με τη Μάντσεστερ Σίτι στις 15 Αυγούστου 2011, στη νίκη με 4-0 για την Πρέμιερ Λιγκ ενάντια στην ομάδα της Σουόνσι Σίτι. Χρησιμοποιήθηκε ως αλλαγή, στο 59ο λεπτό, σκοράροντας το πρώτο του γκολ για τον σύλλογο μέσα σε 9 λεπτά (68'), ενώ ολοκλήρωσε το ντεμπούτο του με ένα δεύτερο γκολ στις καθυστερήσεις του αγώνα, κάνοντας τους δημοσιογράφους να μιλήσουν με κολακευτικά σχόλια για την εμφάνισή του. Το πρώτο του χατ-τρικ το σημείωσε κόντρα στη Γουίγκαν.

Κατέχει την υψηλότερη αναλογία γκολ στην ιστορία του θεσμού, κατά μέσο όρο ένα γκολ ανά 106 λεπτά, ξεπερνώντας τον Τιερί Ανρί, με ένα γκολ κάθε 121,8 λεπτά. Επίσης, έχει το ρεκόρ για τα περισσότερα γκολ που σημειώθηκαν σε έναν αγώνα της Πρέμιερ Λιγκ - πέντε - και τα γρηγορότερα σε 23 λεπτά και 34 δευτερόλεπτα του αγώνα. Επιπλέον, είναι ο 6ος καλύτερος σκόρερ στην ιστορία της Πρέμιερ Λιγκ, καθώς και ο πρώτος μη Ευρωπαίος, με πάνω από 150 γκολ. Τη 1η Νοεμβρίου 2017, έγινε ο πρώτος σκόρερ στην ιστορία της Σίτι, σκοράροντας το 178ο του γκολ ενάντια στη Νάπολι. Τον Απρίλιο του 2022, η Μάντσεστερ Σίτι γνωστοποίησε ότι θα στηθεί άγαλμα προς τιμήν του έξω από το γήπεδο της ομάδας, «Έτιχαντ» με αφορμή τη συμπλήρωση δέκα χρόνων από το ιστορικό του γκολ στο 93'20'' στο παιχνίδι με την ΚΠΡ, την τελευταία αγωνιστική της σεζόν 2011-12, το οποίο χάρισε το πρωτάθλημα της Πρέμιερ Λιγκ στον σύλλογο. 

### Μπαρτσελόνα και τέλος καριέρας

Στις 31 Μαΐου 2021 υπέγραψε διετές συμβόλαιο από την 1η Ιουλίου 2021 μέχρι τη σεζόν 2022–23 με τη Μπαρτσελόνα. Στην Μπαρτσελόνα ο Αγουέρο αγωνίστηκε σε μόλις πέντε παιχνίδια, σημειώνοντας ένα γκολ. Στις 30 Οκτωβρίου του 2021, σε αγώνα του ισπανικού πρωταθλήματος με την Αλαβές, έπεσε στο έδαφος έχοντας δυσκολία στην αναπνοή και μεταφέρθηκε με ασθενοφόρο στο νοσοκομείο. Οι εξετάσεις στις οποίες υποβλήθηκε έδειξαν ότι είχε καρδιακή αρρυθμία, και ο ποδοσφαιριστής απαιτούνταν να ακολουθήσει ειδική θεραπεία για τουλάχιστον τρεις μήνες για να δει αν θα είναι σε θέση να μπει ξανά στους αγωνιστικούς χώρους. Εν τέλει, στις 15 Δεκεμβρίου του 2021 ο Αγκουέρο ανακοίνωσε επίσημα το τέλος της ποδοσφαιρικής του καριέρας σε ηλικία 33 ετών λόγω του καρδιακού προβλήματος που παρουσίασε.

Διεθνής καριέρα
---------------

Ο Αγουέρο έχει αγωνιστεί με τις εθνικές ομάδες της Αργεντινής κάτω των 20 και κάτω των 23 ετών. Με την Εθνική ομάδα των ανδρών έκανε την πρώτη του εμφάνιση στις 3 Σεπτεμβρίου 2006 σε ένα φιλικό αγώνα με αντίπαλο τη Βραζιλίας. 

### FIFA U-20 Cup 2007

Στο Παγκόσμιο Κύπελλο του 2007 για παίκτες κάτω των 20 ετών, στον Καναδά, σκόραρε δύο φορές και συνέβαλε στη δημιουργία άλλων τριών τερμάτων στη νίκη με 6-0 επί του Παναμά, στο δεύτερο παιχνίδι της φάσης των ομίλων. Σκόραρε επίσης το μοναδικό γκολ στον τρίτο αγώνα της Αργεντινής στη φάση των ομίλων, κατά της Βόρειας Κορέας, με εκτέλεση φάουλ. Η Αργεντινή πέρασε στον γύρο των "16", με τον Αγουέρο να σημειώνει εκεί τα δύο από τα τρία γκολ στο τελικό 3-1 κατά της Πολωνίας, αποτέλεσμα που τους έδωσε την πρόκριση στον επόμενο γύρο. Η Αργεντινή νίκησε το Μεξικό στα προημιτελικά και τη Χιλή στους ημιτελικούς και αντιμετώπισε την Τσεχία στον τελικό, με την οποία είχαν έρθει νωρίτερα ισόπαλοι με 0-0 στη φάση των ομίλων. Ο Αγουέρο, αρχηγός της ομάδας στον τελικό, κατάφερε να πετύχει ένα τέρμα στο 62ο λεπτό, με το οποίο η ομάδα της Αργεντινής ισοφάρισε το σκορ σε 1-1. Η Αργεντινή σημείωσε και δεύτερο τέρμα, κατακτώντας το τρόπαιο (τελικό σκορ 2-1). Στον Αγουέρο απονεμήθηκε το Χρυσό Παπούτσι (πρώτος σκόρερ της διοργάνωσης), έχοντας σημειώσει έξι γκολ σε επτά αγώνες, και η Χρυσή Μπάλα ως ο καλύτερος παίκτης της διοργάνωσης.

### Ολυμπιακοί Αγώνες 2008

Το καλοκαίρι του 2008, ως μέλος της ομάδας της Αργεντινής κάτω των 23 ετών (Ολυμπιακή ομάδα) για τους Ολυμπιακούς Αγώνες του 2008 στο Πεκίνο, ο Αγουέρο σημείωσε δύο γκολ σε διάστημα πέντε λεπτά στον ημιτελικό, στη νίκη με 3-0 επί της Βραζιλίας, στις 19 Αυγούστου 2008. Η Αργεντινή κέρδισε το χρυσό μετάλλιο, για δεύτερη συνεχόμενη φορά μετά το 2004.

### Παγκόσμιο Κύπελλο 2010

Έκανε το ντεμπούτο του σε αγώνα παγκοσμίου κυπέλλου στο δεύτερο παιχνίδι της ομάδας της Αργεντινής κατά της Νότιας Κορέας, στις 12 Ιουνίου 2010, αντικαθιστώντας τον Κάρλος Τέβες στο 75ο λεπτό. Ο Αγουέρο έδωσε την πάσα στις καθυστερήσεις του παιχνιδιού με την οποία ο Γκονσάλο Ιγουαΐν πέτυχε το τρίτο του γκολ στο παιχνίδι, στο τελικό 4-1 υπέρ της Αργεντινής. Δεν κατάφερε, όμως, να σημειώσει κάποιο γκολ στη διοργάνωση και η Αργεντινή αποκλείστηκε από τη Γερμανία στα προημιτελικά.

Με την Αργεντινή σε προσπάθειά του το 2017
### Κόπα Αμέρικα 2011

Με νέο προπονητή τον Σέρχιο Μπατίστα, η Αργεντινή διοργάνωσε το Κόπα Αμέρικα του 2011. Την 1η Ιουλίου στο εναρκτήριο παιχνίδι του ομίλου κόντρα στη Βολιβία, ο Αγουέρο αντικατέστησε στο 71ο λεπτό τον Εσεκιέλ Λαβέτσι και κατάφερε πέντε λεπτά αργότερα, στο 76ο λεπτό, να πετύχει το γκολ με το οποίο η Αργεντινή ισοφάρισε σε 1-1, σκορ που ήταν και το αποτέλεσμα του αγώνα. Στις 6 Ιουλίου αντικατέστησε ξανά τον Λαβέτζι, αλλά και αυτή τη φορά η ομάδα δεν κατάφερε να νικήσει, μένοντας στο 0-0 με την Κολομβία. Στις 11 Ιουλίου, στον αγώνα εναντίον της Κόστα Ρίκα, ο Αγουέρο σημείωσε από ένα γκολ σε κάθε ημίχρονο και η Αργεντινή κέρδισε με 3-0, παίρνοντας την πρόκριση για τους προημιτελικούς. Εκεί ήρθε αντιμέτωπη με τη μετέπειτα νικήτρια της διοργάνωσης Ουρουγουάη. Το παιχνίδι έληξε ισόπαλο με σκορ 1-1 και οδηγήθηκε στα πέναλτι. Εκεί η Ουρουγουάη κατάφερε να πάρει τη νίκη με 4-5, με τον αντικαταστάτη του Αγουέρο να είναι ο μόνος παίκτης που αστόχησε στη διαδικασία.

### Παγκόσμιο Κύπελλο 2014 και Κόπα Αμέρικα 2015

Ο Αγουέρο δεν είχε αξιόλογη παρουσία στο Παγκόσμιο Κύπελλο του 2014. Αντίθετα, στο Κόπα Αμέρικα του 2015, εναντίον της Βολιβίας, σημείωσε το πρώτο του χατ-τρικ στη νίκη με 5-0. Στις 13 Ιουνίου, σκόραρε το πρώτο γκολ στην ισοπαλία με την Παραγουάη.

### Κόπα Αμέρικα 2016

Στο επετειακό Κόπα Αμέρικα σημείωσε το πρώτο του γκολ στο δεύτερο αγώνα της Αργεντινής, στη νίκη με 5-0 επί του Παναμά στις 10 Ιουνίου 2016. Σκόραρε ακόμα το μοναδικό γκολ κατά της Ουρουγουάης, και ένα ακόμα τέρμα στον ημιτελικό κατά της Παραγουάης (6-1), αλλά η Αργεντινή έχασε πάλι το τρόπαιο στον τελικό.

Στυλ παιχνιδιού
---------------

Ο Σέρχιο Αγουέρο θεωρείται ως ένα κλασικός επιθετικός, αλλά μπορεί επίσης να παίξει και ως δεύτερος επιθετικός, όπως πολύ συχνά έκανε στη Ατλέτικο Μαδρίτης δίπλα στον Ντιέγο Φορλάν.

Διαθέτοντας μικρού μεγέθους αλλά γεροδεμένης κατασκευής σώμα, έχει οδηγηθεί πολλές φορές σε συγκρίσεις με άλλους παρόμοιας σωματοδομής επιθετικούς όπως ο συμπαίκτης του στη Μάντσεστερ Σίτι Κάρλος Τέβες και στο παρελθόν οι Ρομάριο και Μαραντόνα. Ο προπονητής του στην ομάδα, Ρομπέρτο ​​Μαντσίνι, έχει συγκρίνει τον Αγουέρο με τον πρώην Βραζιλιάνο επιθετικό, Ρομάριο.

Ο Λιονέλ Μέσι πιστεύει πως ο Αγουέρο διαθέτει «τεράστια ενέργεια, δύναμη και μια απίστευτη ηθική στη δουλειά του». Σε συνδυασμό με τον έλεγχο και τη δύναμη να κρατά την μπάλα, θεωρείται ως απειλή για τη μεγάλη περιοχή.

Τίτλοι και διακρίσεις
---------------------

### Σύλλογοι

Ατλέτικο Μαδρίτης
* Κύπελλο Ιντερτότο (1): 2007
* ΟΥΕΦΑ Γιουρόπα Λιγκ (1): 2009–10
* ΟΥΕΦΑ Σούπερ Καπ (1): 2010

Μάντσεστερ Σίτι
* Πρέμιερ Λιγκ: 2011–12, 2013–14, 2017-18, 2018-19, 2020-21
* Λιγκ Καπ Αγγλίας: 2013–14, 2017-2018
* FA Community Shield: 2012

### Διεθνή

Αργεντινή
* Παγκόσμιο Κύπελλο Ποδοσφαίρου U20 (2): 2005, 2007
* Ολυμπιακοί Αγώνες - Χρυσό μετάλλιο (1): 2008
* Παγκόσμιο Κύπελλο Ποδοσφαίρου - Φιναλίστ (1): 2014

Παραπομπές
----------

1. ↑  «10 Best Strikers Of The 21st Century». Ανακτήθηκε στις 11 Μαΐου 2020.
2. ↑  «Argentina - Record International Players». Ανακτήθηκε στις 9 Ιουνίου 2022.
3. ↑  «Yes you Kun! New City star Aguero told he can use nickname on his shirt». Daily Mail. 18 Αυγούστου 2011. Ανακτήθηκε στις 24 Αυγούστου 2011.
4. ↑  «BBC SPORT | Football | Europe | The rise of Sergio Aguero». BBC News. 7 Μαΐου 2008. Ανακτήθηκε στις 24 Αυγούστου 2011.
5. ↑  «The Rise of Sergio Aguero». BBC Sport. 7 May 2008.. Ανακτήθηκε στις 25 Μαρτίου 2009.
6. 1 2  «Biografia (Spanish)».. Ανακτήθηκε στις 20 November 2010.
7. ↑  «Atlético agree fee for Independiente starlet». ESPN Soccernet. Αρχειοθετήθηκε από το πρωτότυπο στις 26 Οκτωβρίου 2012. Ανακτήθηκε στις 14 Σεπτεμβρίου 2011.
8. ↑  Lowe, Sid (3 March 2008). «A masterclass from Atlético Madrid's Sergio Agüero dented Barcelona's title hopes and made several Catalan headline-writers look very foolish indeed». London: The Guardian. .
9. ↑  «Sergio Aguero - Readers Q&A». *BBC Sport*. 7 May 2008. .
10. ↑  «Atletico de Madrid confirm return to Europe's elite». *soccerway.com*. 12 Μαΐου 2008. Αρχειοθετήθηκε από το πρωτότυπο στις 16 Ιουλίου 2011. Ανακτήθηκε στις 14 Σεπτεμβρίου 2011.
11. ↑  «PSV Eindhoven 0–3 Atlético Madrid». *Sky Sports*. Αρχειοθετήθηκε από το πρωτότυπο στις 2011-07-21.. Ανακτήθηκε στις 2011-09-14.
12. ↑  «Atletico stun Barcelona as Real close up». CNN. 1 March 2009.. Ανακτήθηκε στις 7 June 2009.
13. ↑  «Quique Sánchez Flores and Diego Forlán prefer Sergio Agüero to Lionel Messi (Spanish)». Marca. 7 Απριλίου 2010. Ανακτήθηκε στις 18 Νοεμβρίου 2010.
14. ↑  «Forlán double gives Atlético glory». UEFA. 12 Μαΐου 2010. Αρχειοθετήθηκε από το πρωτότυπο στις 14 Μαΐου 2010. Ανακτήθηκε στις 30 Ιουλίου 2010.
15. ↑  «Atlético Madrid 0–2 Sevilla – Match Report». London: Telegraph. 2010-05-19.. Ανακτήθηκε στις 2010-11-18.
16. ↑  «Atletico Madrid Goal Heroes José Antonio Reyes & Kun Agüero Praise Team After Inter Win». Goal.com. 27 Αυγούστου 2010. Ανακτήθηκε στις 27 Αυγούστου 2010.
17. ↑  «Agüero agrees Atlético stay». Sky Sports. 2011-01-04.. Ανακτήθηκε στις 2011-01-04.
18. ↑  «Sergio Aguero joins Manchester City». 27 Ιουλίου 2011. Αρχειοθετήθηκε από το πρωτότυπο στις 20 Φεβρουαρίου 2012. Ανακτήθηκε στις 14 Σεπτεμβρίου 2011.
19. ↑  «Sergio Aguero completes £35 million transfer to Manchester City». *Daily Telegraph*. 28 July 2011. .
20. ↑  «Manchester City move 'felt right' says Sergio Aguero». *Independent*. 29 July 2011. .
21. ↑  «Man City versus Swansea Premier League match report - Manchester City FC». Mcfc.co.uk. 15 Αυγούστου 2011. Αρχειοθετήθηκε από το πρωτότυπο στις 21 Αυγούστου 2011. Ανακτήθηκε στις 24 Αυγούστου 2011.
22. ↑  Myall, Steve (17 August 2011). «£38million Manchester City striker Sergio Aguero: from the gutter to the stars». *Daily Mirror*. .
23. ↑  «Top 20 greatest football debuts». *uk.eurosport.yahoo.com*. 16 August 2011. .
24. ↑  Wilson, Steve (16 August 2011). «Top 10 debuts in football to rival Manchester City’s Sergio Agüero's». *The Telegraph*. .
25. ↑  «Ο Αγκουέρο γίνεται άγαλμα έξω από το «Έτιχαντ»». *agones.gr*. Ανακτήθηκε στις 14 Απριλίου 2022.
26. ↑  ««Αγουέροοοοο»: Η Μπαρτσελόνα τον ανακοίνωσε... φωνάζοντας! (pic)». *Sport-FM.gr*. 31 Μαΐου 2021. Ανακτήθηκε στις 1 Ιουνίου 2021.
27. ↑  «Ανακοίνωσε επίσημα την απόσυρση του από την ενεργό δράση ο Αγκουέρο». *agones.gr*. Ανακτήθηκε στις 15 Δεκεμβρίου 2021.
28. 1 2 3  «Sergio Leonel Agüero - Century of International Appearances». Ανακτήθηκε στις 9 Ιουνίου 2022.
29. ↑  Nick Harris (20 August 2008). «Argentina 3 Brazil 0: Argentina in final after routing arch rivals». London: The Independent.. Ανακτήθηκε στις 5 June 2009.
30. ↑  «Super-sub Sergio Aguero rescues Argentina as Lavezzi, Tevez & Messi combination fails to ignite». Goal.com. 2 Ιουλίου 2011. Ανακτήθηκε στις 24 Αυγούστου 2011.
31. ↑  «Ficha del partido». Df1.conmebol.com. Αρχειοθετήθηκε από το πρωτότυπο στις 2 Αυγούστου 2011. Ανακτήθηκε στις 24 Αυγούστου 2011.
32. ↑  «AFP: Argentine media round on Copa America flops». Google.com. 1 Ιουλίου 2011. Αρχειοθετήθηκε από το πρωτότυπο στις 5 Ιουλίου 2011. Ανακτήθηκε στις 24 Αυγούστου 2011.
33. ↑  Posted '+ dateCreated +' (2 Ιουλίου 2011). «Match Report | Argentina v Bolivia - 2nd July 2011 | Sky Sports | Football News». Sky Sports. Αρχειοθετήθηκε από το πρωτότυπο στις 23 Οκτωβρίου 2012. Ανακτήθηκε στις 24 Αυγούστου 2011.
34. ↑  «Ficha del partido». Df1.conmebol.com. Αρχειοθετήθηκε από το πρωτότυπο στις 7 Μαΐου 2012. Ανακτήθηκε στις 24 Αυγούστου 2011.
35. ↑  «Ficha del partido». Df1.conmebol.com. Αρχειοθετήθηκε από το πρωτότυπο στις 14 Αυγούστου 2011. Ανακτήθηκε στις 24 Αυγούστου 2011.
36. ↑  «Ficha del partido». Df1.conmebol.com. Αρχειοθετήθηκε από το πρωτότυπο στις 22 Ιουλίου 2011. Ανακτήθηκε στις 14 Σεπτεμβρίου 2011.
37. ↑  «Ardiles: 'Aguero lives to score goals'». *Talksport*. 16 August 2011. Αρχειοθετήθηκε από το πρωτότυπο στις 2012-03-18.. Ανακτήθηκε στις 2011-09-14.
38. 1 2  Smith, Rory (28 July 2011). «Manchester City's Sergio Agüero 'only needs a millisecond to make a difference. He is that dangerous’». *The Telegraph*. .
39. ↑  «Sergio Aguero and Carlos Tevez: Head-to-head». *Manchester Evening News*. 28 July 2011. Αρχειοθετήθηκε από το πρωτότυπο στις 2012-11-12.. Ανακτήθηκε στις 2011-09-14.
40. ↑  «Man City boss Mancini compares Sergio Aguero to Romario». *BBC Sport*. 16 August 2011. .
41. ↑  «Aguero is 'incredible' and will spark City, insists Barcelona superstar Messi». *Daily Mail*. 14 August 2011. .

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σέρχιο Αγουέρο** |

* Official site
* Futbol360 profile
* Profile at FutbolPunto with maps and graphs (Spanish)
* News, Photos and videos Sergio Agüero Αρχειοθετήθηκε 2007-12-18 στο Wayback Machine.
* The rise of Sergio Agüero
* FIFA.com Profile Αρχειοθετήθηκε 2011-09-28 στο Wayback Machine.
* UEFA.com Profile
* Sergio Aguero News & articles SergioAguero.net
* Heir to the throne? Teen Agüero may become Argentina’s next Maradona Αρχειοθετήθηκε 2011-10-09 στο Wayback Machine. *Southamericanfutbol.com Αρχειοθετήθηκε 2011-02-11 στο Wayback Machine.*
* Agüero's World Cup chances ride on his return to form Αρχειοθετήθηκε 2011-10-09 στο Wayback Machine. *Southamericanfutbol.com Αρχειοθετήθηκε 2011-02-11 στο Wayback Machine.*
* Profile at SoccerSurfer.com

|  |  |  |  |
| --- | --- | --- | --- |
| 

| π • σ • ε
Νικητές Βραβείου Golden Boy |
| --- |
|  |
| 
* 2003: Φαν ντερ Φάαρτ
* 2004: Ρούνεϊ
* 2005: Μέσι
* 2006: Φάμπρεγας
* 2007: Αγουέρο
* 2008: Άντερσον
* 2009: Πάτο
* 2010: Μπαλοτέλι
* 2011: Γκέτσε
* 2012: Ίσκο
* 2013: Πογκμπά
* 2014: Στέρλινγκ
* 2015: Μαρσιάλ
* 2016: Ρενάτο Σάντσες
* 2017: Εμπαπέ
* 2018: Ντε Λιχτ
* 2019: Φέλιξ
* 2020: Χόλαντ
* 2021: Πέδρι
* 2022: Γκάβι
 |

 |

|  |  |  |  |  |
| --- | --- | --- | --- | --- |
| 

| π • σ • ε
Εθνική Αργεντινής – Μουντιάλ 2010 |
| --- |
|  |
|  | 
* 1 Πόζο
* 2 Ντεμιτσέλις
* 3 Κ. Ροδρίγες
* 4 Μπουρντίσο
* 5 Μπολάτι
* 6 Χάιντσε
* 7 ντι Μαρία
* 8 Βερόν
* 9 Ιγουαΐν
* 10 Μέσι
* 11 Τέβες
* 12 Γκάρσε
* 13 Σαμουέλ
* 14 Μαστσεράνο (c)
* 15 Οταμέντι
* 16 Αγουέρο
* 17 Γκουτιέρες
* 18 Παλέρμο
* 19 Μιλίτο
* 20 Μ. Ροδρίγες
* 21 Ανδουχάρ
* 22 Ρομέρο
* 23 Παστόρε
* Προπονητής: Μαραντόνα
 |

 |

|  |  |  |  |  |
| --- | --- | --- | --- | --- |
| 

| π • σ • ε
Εθνική Αργεντινής – Μουντιάλ 2014 |
| --- |
|  |
|  | 
* 1 Ρομέρο
* 2 Γκαράι
* 3 Καμπανιάρο
* 4 Σαμπαλέτα
* 5 Γάγο
* 6 Μπίγλια
* 7 ντι Μαρία
* 8 Πέρες
* 9 Ιγουαΐν
* 10 Μέσι (c)
* 11 Ροδρίγες
* 12 Οριόν
* 13 Α. Φερνάντες
* 14 Μαστσεράνο
* 15 Ντεμιτσέλις
* 16 Ρόχο
* 17 Φ. Φερνάντες
* 18 Παλάσιο
* 19 Άλβαρες
* 20 Αγουέρο
* 21 Ανδουχάρ
* 22 Λαβέτσι
* 23 Μπασάντα
* Προπονητής: Σαμπέγια
 |

 |

|  |  |  |  |  |
| --- | --- | --- | --- | --- |
| 

| π • σ • ε
Εθνική Αργεντινής – Μουντιάλ 2018 |
| --- |
|  |
|  | 
* 1 Γκουσμάν
* 2 Μερκάδο
* 3 Ταγλιάφικο
* 4 Ανσάλντι
* 5 Μπίγλια
* 6 Φάσιο
* 7 Μπανέγα
* 8 Ακούνια
* 9 Ιγουαΐν
* 10 Μέσι (c)
* 11 Ντι Μαρία
* 12 Αρμάνι
* 13 Μέσα
* 14 Μαστσεράνο
* 15 Πέρες
* 16 Ρόχο
* 17 Οταμέντι
* 18 Σάλβιο
* 19 Αγουέρο
* 20 λο Σέλσο
* 21 Ντιμπάλα
* 22 Παβόν
* 23 Καμπαγιέρο
* Προπονητής: Σαμπαόλι
 |

 |

|  |  |  |  |
| --- | --- | --- | --- |
| 

| π • σ • ε
Μπαρτσελόνα – τωρινή ομάδα |
| --- |
|  |
| 

* 1 Τερ Στέγκεν
* 2 Ντεστ
* 3 Πικέ
* 4 Αραούχο
* 5 Μπουσκέτς Αρχηγός
* 6 Πουτζ
* 7 Ντεμπελέ
* 8 Μέμφις
* 10 Φατί
* 11 Ντεμίρ
* 12 Μπρέιθγουεϊτ
* 13 Νέτο
* 14 Κουτίνιο
* 15 Λανγκλέ
* 16 Πέδρι
* 17 Λ. ντε Γιονγκ
* 18 Άλμπα
* 19 Αγουέρο
* 20 Ρομπέρτο
* 21 Φ. ντε Γιονγκ
* 22 Μιγκέθα
* 23 Ουμτιτί
* 24 Γκαρθία
* Προπονητής: Κούμαν

 |

 |